8 Eye Suatɔ+ Bildad+ ɖo eŋu be:2 “Va se ɖe ɣekaɣi nànɔ nu fom alea?+Wò numenyawo nye ya ʋuduʋudu sɔŋ ko!3 Ðe Mawu ate nya dzɔdzɔe ɖe toa,Alo ɖe Ŋusẽkatãtɔ la atrɔ gbo dzɔdzɔenyenyea?4 Ne viwòwo wɔ nu vɔ̃ ɖe eŋu la,Enana wohea wofe aglãdzedze ŋuti to na wo;*5 Gake ne ɖe nàtrɔ ɖe Mawu ŋu+Eye nàfo koko na Ŋusẽkatãtɔ la be wòave ye nu,6 Ne ɖe nèle dzadzɛ hele dzɔdzɔe vavã la,+Anye ne eɖo to wò xoxo*Eye wòagada wò ɖe nɔfe si nèdze na.7 Eye togbɔ be wò gɔmedzedze nɔ nyaŋui hã,Àva nye gã le etsɔme.+8 Taflatsɛ bia nya dzidzime siwo do ŋgɔ,Eye nàlé ŋku ɖe nu siwo ŋu wo fofowo ke ɖo la ŋu kpɔ.+9 Míawo la, etsɔviwo ko míenye, eye míenya naneke o,Elabena vɔvɔli koe míafe agbemeŋkekewo nye le anyigba dzi.10 Ðe womafia nu wòAhagblɔ nu si wonya la na wò oa?*11 Ðe afla atsi nyuie ne mele tsitefe oa?Ðe aɖa awɔ nyuie ne mekpɔ tsi oa?12 Ne metsi ɖo sisi me haɖe o hã,Atre fufu na gbe bubuawo katã.13 Aleae wònɔna na ame siwo katã ŋlɔ Mawu be,*Elabena ame si mevɔ̃a Mawu o* fe mɔkpɔkpɔ nu ayi,14 Efe dziɖoɖo ɖe nu ŋu mele ɖeke me o,Eye efe ŋuɖoɖeŋu le belii abe yiyiɖɔ* ene.15 Aziɔ ɖe efe xɔ ŋu, ke manɔ te o;Adze agbagba be yeaku ɖe eŋu, ke mali ɖi o.16 Ele abe ati si kpɔ tsi hewɔ nyuie le ɣetotoe nu ene,Eye wòɖe alɔ hevu nyuie le efe abɔ me.+17 Efe kewo ɖo wo nɔewo me le kpe siwo li kɔ ɖi la me;Eye wòdia nɔfe le kpeawo dome.*18 Gake ne wohoe* ɖa le etefe la,Ekema tefea agbe nu le egbɔ ahagblɔ be, ‘Nyemekpɔ wò kpɔ o.’+19 Ɛ̃, aleae enu ayii;*+Eye ati bubuwo amie ɖe etefe.20 Mawu megbea nu le nutefewɔlawo gbɔ o;Eye mekpena ɖe nu vɔ̃ɖi wɔlawo ŋu o,*21 Elabena agana nukoko nayɔ wò nu me fũuEye wòana aseyetsotso nayɔ wò nuyiwo taŋ.22 Ekema ŋukpe alé ame siwo léa fu wò,Eye ame vɔ̃ɖiwo fe agbadɔ maganɔ anyi o.”
Etenuŋɔŋlɔ
^ Egɔmeɖeɖe tẽe, “Etsɔa wo dea asi na wofe aglãdzedze.”
ewe_Latn ewe_Latn ewe_Latn